ประกาศคณะกรรมการป้องกันและปราบปรามการทุจริตแห่งชาติเรื่อง หลักเกณฑ์และวิธีการประเมินบุคคลและผลงาน เพื่อเลื่อนขึ้นแต่งตั้งให้ดํารงตําแหน่งประเภทวิชาการ ระดับชํานาญการ และระดับชํานาญการพิเศษพ.ศ. 2562--------------------------- โดยที่ระเบียบคณะกรรมการป้องกันและปราบปรามการทุจริตแห่งชาติว่าด้วยการบริหารทรัพยากรบุคคลของสํานักงาน ป.ป.ช. พ.ศ. 2561 กําหนดให้การประเมินบุคคลและผลงานของข้าราชการสํานักงาน ป.ป.ช. เพื่อเลื่อนขึ้นแต่งตั้งให้ดํารงตําแหน่งประเภทวิชาการ ระดับชํานาญการและระดับชํานาญการพิเศษ ต้องเป็นไปตามหลักเกณฑ์ วิธีการ และเงื่อนไขที่คณะกรรมการป้องกันและปราบปรามการทุจริตแห่งชาติในฐานะองค์กรกลางบริหารงานบุคคลของสํานักงาน ป.ป.ช.กําหนด อาศัยอํานาจตามความในมาตรา 144 (2) แห่งพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2561 และข้อ 43 ของระเบียบคณะกรรมการป้องกันและปราบปรามการทุจริตแห่งชาติว่าด้วยการบริหารทรัพยากรบุคคลของสํานักงาน ป.ป.ช. พ.ศ. 2561 คณะกรรมการป้องกันและปราบปรามการทุจริตแห่งชาติในฐานะองค์กรกลางบริหารงานบุคคลของสํานักงาน ป.ป.ช. จึงออกประกาศไว้ ดังต่อไปนี้ข้อ ๑ ประกาศนี้เรียกว่า "ประกาศคณะกรรมการป้องกันและปราบปรามการทุจริตแห่งชาติเรื่อง หลักเกณฑ์และวิธีการประเมินบุคคลและผลงาน เพื่อเลื่อนขึ้นแต่งตั้งให้ดํารงตําแหน่งประเภทวิชาการ ระดับชํานาญการ และระดับชํานาญการพิเศษ พ.ศ. 2562"ข้อ ๒ ประกาศนี้ให้ใช้บังคับตั้งแต่วันที่ 1 มกราคม 2563 เป็นต้นไปข้อ ๓ ให้สํานักงาน ป.ป.ช. โดยความเห็นชอบของคณะอนุกรรมการข้าราชการสํานักงานป.ป.ช. กําหนดร้ายละเอียดการพิจารณาและวิธีการคัดเลือกข้าราชการสํานักงาน ป.ป.ช.เพื่อเลื่อนขึ้นแต่งตั้งให้ดํารงตําแหน่งประเภทวิชาการ ระดับชํานาญการ และระดับชํานาญการพิเศษโดยคํานึงถึงหลักเกณฑ์ วิธีการ และความเหมาะสมกับการบริหารราชการของสํานักงาน ป.ป.ช. ในองค์ประกอบต่าง เ เหล่านี้ ได้แก่ คุณสมบัติของบุคคล คุณลักษณะของบุคคล ผลงานที่เสนอเข้ารับการประเมิน รวมทั้งกําหนดรูปแบบการเสนอผลงาน เงื่อนไข และลักษณะของผลงาน เกณฑ์การตัดสินคุณภาพของผลงานและประกาศหลักเกณฑ์ที่กําหนดให้ทราบโดยทั่วกันข้อ ๔ ให้คณะอนุกรรมการข้าราชการสํานักงาน ป.ป.ช. แต่งตั้งคณะกรรมการประเมินบุคคลและผลงานของข้าราชการสํานักงาน ป.ป.ช. เพื่อเลื่อนขึ้นแต่งตั้งให้ดํางตําแหน่งประเภทวิชาการระดับชํานาญการ และระดับชํานาญการพิเศษ ประกอบด้วย (1) รองเลขาธิการคณะกรรมการ ป.ป.ช. ที่เลขาธิการคณะกรรมการ ป.ป.ช.มอบหมายเป็นประธาน (2) ผู้ช่วยเลขาธิการคณะกรรมการ ป.ป.ช. ที่เลขาธิการคณะกรรมการ ป.ป.ช.มอบหมายจํานวนหนึ่งคน เป็นกรรมการ (3) ผู้อํานวยการสํานักในสายงานที่ขอรับการประเมิน จํานวนสามคน เป็นกรรมการ (4) ผู้อํานวยการสํานักบริหารทรัพยากรบุคคล หรือผู้แทน เป็นเลขานุการ (5) ข้าราชการในสํานักบริหารทรัพยากรบุคคลที่ผู้อํานวยการสํานักบริหารทรัพยากรบุคคลมอบหมาย จํานวนหนึ่งคน เป็นผู้ช่วยเลขานุการ ในกรณีที่ไม่อาจแต่งตั้งบุคคลตาม (3) ได้ครบตามจํานวนที่กําหนด ให้สํานักงานป.ป.ช.เสนอคณะอนุกรรมการข้าราชการสํานักงาน ป.ป.ช. แต่งตั้งผู้ทรงคุณวุฒิหรือผู้เชี่ยวชาญที่มีความรู้และประสบการณ์เหมาะสมในสายงานนั้น เป็นกรรมการประเมินบุคคลและผลงานให้ครบตามจํานวนที่กําหนด ทั้งนี้ ในกรณีมีผู้เข้ารับการประเมินเป็นจํานวนมาก อาจแต่งตั้งคณะกรรมการประเมินบุคคลและผลงานได้มากกว่าหนึ่งคณะข้อ ๕ ให้คณะกรรมการประเมินบุคคลและผลงานมีหน้าที่และอํานาจ ดังต่อไปนี้ (1) พิจารณาคุณสมบัติ และประเมินผลงานของผู้เข้ารับการประเมิน ตามหลักเกณฑ์ในข้อ 3 (2) รายงานผลการประเมินให้เลขาธิการคณะกรรมการ ป.ป.ช. พิจารณาแต่งตั้งและพิจารณาประเมินยุคคลและผลงานใหม่อีกครั้ง กรณีที่เลขาธิการคณะกรรมการ ป.ป.ช. เห็นว่ามีเหตุผลหรือข้อมูลอื่นที่คณะกรรมการประเมินบุคคลและผลงานควรพิจารณาอีก (3) ดําเนินการในเรื่องอื่นที่เกี่ยวกับการประเมินบุคคลและผลงานให้บรรลุวัตถุประสงค์ตามหน้าที่และอํานาจตามที่คณะอนุกรรมการข้าราชการสํานักงาน ป.ป.ช. มอบหมาย (4) ปฏิบัติการหรือดําเนินการอื่นใดตามที่คณะอนุกรรมการข้าราชการสํานักงาน ป.ป.ช. มอบหมายหรือมีมติข้อ ๖ ให้คณะกรรมการประเมินบุคคลและผลงานดําเนินการประเมินบุคคลและผลงานเพื่อเสื่อนขึ้นแต่งตั้งให้ดํารงตําแหน่งในระดับที่สูงขึ้น ในแต่ละปี ดังนี้ รอบประเมินที่ 1 สําหรับผู้ที่มีคุณสมบัติครบถ้วนตั้งแต่วันที่ 1 มกราคม ถึงวันที่ 30 มิถุนายน ให้คณะกรรมการประเมินบุคคลและผลงานดําเนินการประเมินบุคคลและผลงานให้แล้วเสร็จภายในวันที่ 31 ตุลาคม ของปีนั้น รอบประเมินที่ 2 สําหรับผู้ที่มีคุณสมบัติครบถ้วนตั้งแต่วันที่ 1 กรกฎาคม ถึงวันที่ 31 ธันวาคมให้คณะกรรมการประเมินบุคคลและผลงานดําเนินการประเมินบุคคลและผลงานให้แล้วเสร็จ ภายในวันที่ 30 เมษายน ของปีถัดไปโดยให้ผู้ที่มีคุณสมบัติครบถ้วนในรอบประเมินใด สามารถยื่นคําขอเข้ารับการประเมินบุคคลและผลงานพร้อมชื่อเรื่องของผลงานได้ไม่ก่อนวันที่มีคุณสมบัติครบถ้วนตามหลักเกณฑ์ภายในรอบประเมินที่กําหนดข้อ ๗ ในการประเมินบุคคลและผลงานของข้าราชการสํานักงาน ป.ป.ช. เพื่อเลื่อนขึ้นแต่งตั้งให้ดํารงตําแหน่งประเภทวิชาการ ระดับชํานาญการ ระดับชํานาญการพิเศษ ให้แบ่งออกเป็น 2 ขั้นตอน คือ ขั้นตอนที่ 1 การพิจารณาคัดเลือกบุคคลเพื่อเข้ารับการประเมินผลงาน ขั้นตอนที่ 2 การประเมินผลงานข้อ ๘ บุคคลที่มีสิทธิเข้ารับการประเมินบุคคลและผลงานต้องมีคุณสมบัติทั่วไปและคุณสมบัติเฉพาะตําแหน่ง ประกอบด้วย (ก) คุณสมบัติทั่วไป (1) เป็นข้าราชการสํานักงาน ป.ป.ช. ตําแหน่งสาขาประเภททั่วไป ประเภทวิชาการ (2) ได้รับเงินเดือนไม่ต่ํากว่าขั้นต่ําของระดับที่จะแต่งตั้ง ตามที่กําหนดไว้ในบัญชีเงินเดือนขั้นต่ําขั้นสูงของข้าราชการพลเรือนสามัญ สําหรับตําแหน่งประเภทวิชาการ ท้ายพระราชบัญญัติระเบียบข้าราชการพลเรือน พ.ศ. 2551 และที่แก้ไขเพิ่มเติม ในกรณีที่ ก.พ. มีการเปลี่ยนแปลงเงินเดือนขั้นต่ําเป็นอย่างอื่นก็ให้เป็นไปตามที่ ก.พ. กําหนด (3) มีคุณสมบัติครบถ้วนสําหรับตําแหน่งที่จะเข้ารับการประเมินตามที่กําหนดไว้ในมาตรฐานกําหนดตําแหน่งที่ กปปช. กําหนด (ข) คุณสมบัติเฉพาะตําแหน่ง (1) การแต่งตั้งให้ดํารงตําแหน่งสําหรับประเภทวิชาการ ระดับชํานาญการ ต้องเป็นบุคคลที่เคยดํารงตําแหน่งในสายงานที่ขอรับการประเมิน ประเภทวิชาการ ระดับปฏิบัติการมาแล้วไม่น้อยกว่า 6 ปี สําหรับผู้บรรจุโดยใช้วุฒิปริญญาตรี ให้ลดลงเป็น 4 ปี สําหรับผู้บรรจุโดยใช้วุฒิปริญญาโท และให้ลดลงเป็น 6 ปี สําหรับผู้บรรจุโดยใช้วุฒิปริญญาเอก หรือดํารงตําแหน่งอื่นที่เทียบเท่าในระดับไม่ต่ํากว่าตามหลักเกณฑ์และเงื่อนไขที่ กปปช. กําหนด โดยจะต้องปฏิบัติงานในตําแหน่งที่ขอรับการประเมินมาแล้วไม่น้อยกว่า 1 ปี หากเป็นผู้ได้รับวุฒิการศึกษาเพิ่มขึ้นภายหลังการบรรจุ ซึ่งเป็นวุฒิการศึกษาที่ตรงตามมาตรฐานกําหนดตําแหน่งนั้น ให้เป็นไปตามหลักเกณฑ์วิธีการและเงื่อนไขตามความในประกาศคณะกรรมการป้องกันและปราบปรามการทุจริตแห่งชาติ เรื่อง หลักเกณฑ์และวิธีการให้ข้าราชการสํานักงาน ป.ป.ช. ได้รับเงินเดือน ในกรณีที่ได้รับคุณวุฒิเพิ่มขึ้นหรือสูงขึ้นและให้นับระยะเวลาการดํารงตําแหน่งตามวุฒิการศึกษาที่ได้รับเพิ่มขึ้นนั้นได้ (2) การแต่งตั้งให้ดํารงตําแหน่งประเภทวิชาการ ระดับชํานาญการพิเศษต้องเป็นบุคคลที่ดํารงตําแหน่งในสายงานที่ขอรับการประเมิน ประเภทวิชาการ ระดับชํานาญการมาแล้วไม่น้อยกว่า 6 ปี หรือดํารงตําแหน่งอย่างอื่นที่เทียบเท่าในระดับไม่ต่ํากว่าตามหลักเกณฑ์และเงื่อนไขที่ กปปช.กําหนด โดยจะต้องปฏิบัติงานในตําแหน่งที่ขอรับการประเมินมาแล้วไม่น้อยกว่า 1 ปีข้อ ๙ ให้คณะกรรมการประเมินบุคคลและผลงานของข้าราชการสํานักงาน ป.ป.ช. พิจารณาคัดเลือกบุคคลที่จะเข้ารับการประเมินผลงานตามหลักเกณฑ์และวิธีการที่กําหนด ในระดับชํานาญการ และระดับชํานาญการพิเศษ โดยให้คํานึงถึงความรู้ ความสามารถของบุคคลความประพฤติ พฤติกรรมการทํางาน ความเหมาะสม และจริยธรรมในการปฏิบัติหน้าที่ราชการรวมทั้งประโยชน์ที่ทางราชการจะได้รับ โดยให้ระบุเหตุผลในการพิจารณาไว้เป็นลายลักษณ์อักษรด้วยใน 3 ด้าน ดังนี้ (1) ด้านประวัติการรับราชการและความประพฤติ (100 คะแนน) ให้นําผลการประเมินคุณลักษณะของบุคคลซึ่งประเมินโดยผู้บังคับบัญชามาประกอบการพิจารณา ทั้งนี้ ให้ผู้บังคับบัญชาประเมินคุณลักษณะของบุคคลของผู้ขอเข้ารับการประเมิน เมื่อผู้ขอเข้ารับการประเมินมีคุณสมบัติครบถ้วนตามหลักเกณฑ์ที่กําหนด ผู้ขอเข้ารับการประเมินต้องผ่านการประเมินคุณลักษณะของบุคคล โดยต้องได้คะแนนไม่ต่ํากว่าร้อยละ 60 จึงจะมีสิทธิเข้ารับการประเมินด้านความรู้ (2) ด้านความรู้ (100 คะแนน) วัดความรู้เกี่ยวกับการปฏิบัติงานตามที่กําหนดไว้ในมาตรฐานกําหนดตําแหน่งโดยมีเนื้อหาเกี่ยวกับความรู้ทั่วไปในกฎหมายและระเบียบบริหารงานในอํานาจหน้าที่ของคณะกรรมการป้องกันและปราบปรามการทุจริตแห่งชาติ ความรู้กฎหมายอื่น ๆ และความรู้ทั่วไปเกี่ยวกับการบริหารจัดการหรือตามที่คณะกรรมการประเมินบุคคลและผลงานกําหนดตามความเหมาะสม โดยการสอบข้อเขียน ให้เวลาในการทําข้อสอบ 3 ชั่วโมง แยกเป็น (ก) ภาคความรู้ทั่วไป (50 คะแนน) ขอบเขตเนื้อหาที่จะใช้ในการสอบประกอบด้วย (1) รัฐธรรมนูญแห่งราชอาณาจักรไทย (2) กฎหมายประกอบรัฐธรรมนูญว่าด้วยการป้องกันและปราบปรามการทุจริต (3) พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดีพ.ศ. 2546 และที่แก้ไขเพิ่มเติม (4) ยุทธศาสตร์ชาติว่าด้วยการป้องกันและปราบปรามการทุจริต (5) วิสัยทัศน์ พันธกิจ โครงสร้าง หน้าที่และอํานาจของสํานักงาน ป.ป.ช.และคณะกรรมการ ป.ป.ช. (6) มาตรฐานทางจริยธรรมของตุลาการศาลรัฐธรรมนูญ และผู้ดํารงตําแหน่งในองค์กรอิสระ รวมทั้งผู้ว่าการตรวจเงินแผ่นดินและหัวหน้าหน่วยงานธุรการของศาลรัฐธรรมนูญและองค์กรอิสระ พ.ศ. 2561 (7) ระเบียบคณะกรรมการป้องกันและปราบปรามการทุจริตแห่งชาติว่าด้วยประมวลจริยธรรมเจ้าหน้าที่ของสํานักงานคณะกรรมการป้องกันและปราบปรามการทุจริตแห่งชาติ (8) ประกาศคณะกรรมการป้องกันและปราบปรามการทุจริตแห่งชาติ เรื่อง หลักเกณฑ์การรับทรัพย์สินหรือประโยชน์อื่นใดโดยธรรมจรรยาของเจ้าหน้าที่ของรัฐ (9) ระเบียบคณะกรรมการป้องกันและปราบปรามการทุจริตแห่งชาติว่าด้วยการเปิดเผยและการเผยแพร่เอกสารและข้อมูล พ.ศ. 2561 (10) ความรู้อื่นที่เกี่ยวข้องกับสํานักงาน ป.ป.ช. ตามที่คณะกรรมการประเมินบุคคลและผลงานกําหนด (ข) ภาคความรู้เฉพาะตําแหน่ง (50 คะแนน) ความรู้เกี่ยวกับงานตามอํานาจหน้าที่ที่กําหนดไว้ในมาตรฐานกําหนดตําแหน่งของแต่ละตําแหน่ง หรือความรู้ตามที่คณะกรรมการประเมินบุคคลและผลงานกําหนดตามความเหมาะสม ผู้ผ่านการพิจารณาคัดเลือกบุคคลต้องได้คะแนนสอบข้อเขียนรวมไม่ต่ํากว่าร้อยละ 60 จึงจะมีสิทธิเข้ารับการประเมินผลงาน (3) ด้านผลงาน (100 คะแนน) ให้คณะกรรมการประเมินบุคคลและผลงานเป็นผู้ประเมินผลงาน โดยผลงานที่ส่งประเมินจะต้องเป็นผลงานที่เกิดจากการปฏิบัติหน้าที่ราชการในตําแหน่งที่จะแต่งตั้ง หรือตามที่ได้รับมอบหมายที่มีลักษณะใกล้เคียงกันอย่างยิ่งตามอํานาจหน้าที่ของสํานักงาน ป.ป.ช. หรือที่คณะกรรมการป้องกันและปราบปรามการทุจริตแห่งชาติมอบหมาย และเป็นผลงานสําคัญที่แสดงถึงความเหมาะสมกับตําแหน่งที่จะแต่งตั้ง ซึ่งจัดทําขึ้นในระหว่างที่ดํารงตําแหน่งในระดับที่ต่ํากว่าระดับที่จะประเมิน 1 ระดับจํานวนไม่เกิน 3 เรื่องข้อ ๑๐ ให้คณะกรรมการประเมินบุคคลและผลงานดําเนินการประเมินผลงานตามกรอบและแนวทาง ดังต่อไปนี้ (ก) ผลงาน (100 คะแนน) พิจารณาคุณภาพของผลงานตามเกณฑ์การตัดสินคุณภาพของผลงานที่กําหนดไว้ ดังนี้| | || --- | --- || คุณภาพของผลงาน | คะแนนที่ได้รับ || ดีเด่น | 91 - 100 || ดีมาก | 76 - 90 || ดี | 60 - 75 || ปรับปรุง | ต่ํากว่า 60 | โดยพิจารณาระดับคุณภาพของผลงานก่อน หลังจากนั้น จึงระบุเป็นค่าคะแนนที่ได้ตามที่กําหนดไว้ (ข) เกณฑ์การตัดสินการประเมินผลงาน ผู้ผ่านการประเมินผลงานต้องได้คะแนนรวมไม่น้อยกว่าร้อยละ 60 (ค) การแก้ไขผลงาน กรณีที่คณะกรรมการประเมินบุคคลและผลงานเห็นควรให้แก้ไขเพิ่มเติมข้อมูลในผลงานในส่วนที่เป็นสาระสําคัญ ให้ส่งผลงานที่แก้ไขเพิ่มเติมภายในระยะเวลาไม่เกิน 30 วัน นับตั้งแต่วันที่ได้รับแจ้งให้แก้ไขผลงาน หากพ้นกําหนดระยะเวลาดังกล่าว ให้ถือว่าไม่ผ่านการประเมินผลงานข้อ ๑๑ เพื่อประโยชน์ในการศึกษาหรือใช้อ้างอิงและการตรวจสอบผลงานของผู้เข้ารับการประเมินว่า เป็นผลงานที่ซ้ําซ้อนหรือลอกเลียนจากบุคคลอื่นหรือไม่ หรือเป็นการจัดทําผลงานเท็จโดยนําผลงานของบุคคลอื่นมาใช้เป็นผลงานของตน หรือกําหนดสัดส่วนการร่วมปฏิบัติงานเป็นเท็จหรือไม่ ให้คณะกรรมการประเมินบุคคลและผลงานประกาศรายชื่อผู้เข้ารับการประเมินและชื่อผลงานที่ได้นําเสนอเข้ารับการประเมินอย่างเปิดเผย เช่น ประกาศใน Intranet หรือ Website [ ]( ) หรือปิดประกาศ ณ สํานักบริหารทรัพยากรบุคคล สํานักงาน ป.ป.ช. และให้มีการทักท้วงได้ภายใน 30 วัน นับตั้งแต่วันประกาศ และหากมีผู้ทักท้วงตามกรณีข้างต้นให้คณะกรรมการประเมินบุคคลและผลงานตรวจสอบข้อมูลเบื้องต้นโดยเร็ว หากพบว่า ข้อทักท้วงมีมูลเข้าลักษณะอย่างหนึ่งอย่างใด ตามหนังสือสํานักงาน ก.พ. ที่ นร 0707.3/ว 5 ลงวันที่ 12 เมษายน 2542 หรือถ้าตรวจสอบแล้วมีหลักฐานว่า ข้อทักท้วงนั้นเป็นการกลั่นแกล้งหรือไม่สุจริตให้รายงานเลขาธิการคณะกรรมการ ป.ป.ช เพื่อดําเนินการตามระเบียบกฎหมายที่เกี่ยวข้องต่อไปข้อ ๑๒ ในการแต่ตั้งให้ดํารงตําแหน่ง ให้เป็นไปตามแนวทางและหลักเกณฑ์ ดังต่อไปนี้ (1) กรณีผ่านการประเมินบุคคลและผลงานให้แต่งตั้งได้ไม่ก่อนวันที่ผู้นั้นมีคุณสมบัติครบถ้วนตามหลักเกณฑ์ที่กําหนด และไม่ก่อนวันที่สํานักบริหารทรัพยากรบุคคลได้รับผลงานที่มีเอกสารหลักฐานครบถ้วนสมบูรณ์ ในกรณีของข้าราชการที่ปฏิบัติงานในกลุ่มภารกิจปฏิบัติการพื้นที่หากส่งผลงานเพื่อขอเข้ารับการประเมินบุคคลและผลงานทางไปรษณีย์ ให้ถือวันที่ไปรษณีย์ต้นทางประทับตรารับเป็นสําคัญ และในกรณีของผู้ที่มีวันที่คุณสมบัติครบถ้วนตามหลักเกณฑ์ที่กําหนดตรงกับวันหยุดราชการให้ส่งผลงานเพื่อขอเข้ารับการประเมินบุคคลและผลงานได้ในวันที่เปิดทําการวันแรกและเมื่อผ่านการประเมินบุคคลและผลงาน ให้แต่งตั้งได้ไม่ก่อนวันที่มีคุณสมบัติครบถ้วนตามหลักเกณฑ์ที่กําหนด (2) กรณีที่คณะกรรมการประเมินบุคคลและผลงานพิจารณาให้ผลงานที่ได้แก้ไขเพิ่มเติมในส่วนที่เป็นสาระสําคัญของผลงานผ่านการประเมินแล้ว ให้ได้รับการแต่งตั้งให้ดํารงตําแหน่งที่ขอรับการประเมินหลังจากวันที่ยื่นคําขอเข้ารับการประเมินบุคคลและผลงานไปอีก 30 วัน กรณีนอกเหนือจากหลักเกณฑ์และเงื่อนไขที่กําหนดไว้ในข้อนี้ ให้เสนอคณะอนุกรรมการข้าราชการสํานักงาน ป.ป.. พิจารณาและมีมติเป็นรายกรณีข้อ ๑๓ ให้เจ้าหน้าที่กลุ่มประเมินและข้อมูลบุคคล สํานักบริหารทรัพยากรบุคคลตรวจสอบคุณสมบัติเบื้องต้นตามหลักเกณฑ์ที่กําหนด ก่อนนําเสนอคณะกรรมการประเมินบุคคลและผลงานข้อ ๑๔ ในวาระเริ่มแรก ให้ข้าราชการสํานักงาน ป.ป.ช. ซึ่งมีคุณสมบัติครบถ้วนตามประกาศฉบับนี้ ตั้งแต่วันที่ 2 มกราคม 2563 ถึง 30 มิถุนายน 2563 ยื่นผลงานเพื่อขอรับการประเมินได้นับแต่วันที่สํานักงาน ป.ป.ช. ได้แจ้งให้ข้าราชการสํานักงาน ป.ป.ช. ทราบหลักเกณฑ์และรายละเอียดในการยื่นผลงานเพื่อเข้ารับการประเมินจนถึงวันที่ 3 มิถุนายน 2563 และเมื่อผ่านการประเมินบุคคลและผลงาน ให้แต่งตั้งบุคคลที่ผ่านการป ระเมินได้ไม่ก่อนวันที่มีคุณสมบัติและผลงานครบถ้วนตามหลักเกณฑ์ที่กําหนดข้อ ๑๕ การใดที่อยู่ระหว่างดําเนินการหรือที่ได้ดําเนินการตามระเบียบคณะกรรมการป้องกันและปราบปรามการทุจริตแห่งชาติว่าด้วยการบริหารงานบุคคลของสํานักงาน ป.ป.ช. พ.ศ. 2555 และที่แก้ไขเพิ่มเติม ให้เป็นนใช้ได้ และให้ดําเนินการตามระเบียบฉบับดังกล่าวต่อไปจนกว่าจะแล้วเสร็จและให้มีผลใช้บังคับได้ เว้นแต่ กปปช. จะมีมติให้ดําเนินการต่อไปตามประกาศนี้ข้อ ๑๖ ในกรณีที่เกิดปัญหาการประเมินบุคคลและผลงานเพื่อเลื่อนขึ้นแต่งตั้งให้ดํารงตําแหน่งในระดับที่สูงขึ้น นับตั้งแต่ระเบียบคณะกรรมการป้องกันและปราบปรามการทุจริตแห่งชาติว่าด้วยการบริหารทรัพยากรบุคคลของสํานักงาน ป.ป.ช. พ.ศ. 2561 มีผลใช้บังคับ ให้เสนอ กปปช.พิจารณาและมีมติเป็นรายกรณีข้อ ๑๗ ให้ประธานกรรมการป้องกันและปราบปรามการทุจริตแห่งชาติรักษาการตามประกาศนี้ ในกรณีที่มีปัญหาเกี่ยวกับการบังคับใช้หรือการปฏิบัติตามประกาศนี้ ให้คณะกรรมการ ป.ป.ช. ในฐานะองค์กรกลางบริหารงานบุคคลของสํานักงาน ป.ป.ช. มีอํานาจตีความและวินิจฉัยชี้ขาดคําวินิจฉัยของคณะกรรมการ ป.ป.ช. ในฐานะองค์กรกลางบริหารงานบุคคลของสํานักงาน ป.ป.ช. ให้เป็นที่สุด ผู้มีอํานาจลงนาม - ประกาศ ณ วันที่ 27 ธันวาคม พ.ศ. 2562 พลตํารวจเอก วัชรพล ประสารราชกิจประธานกรรมการป้องกันและปราบปรามการทุจริตแห่งชาติ